
SURAH AL-ALA 
Surah Allah Yang Maha Tinggi 
Surah ( 87 ) - Makkiyah - 19 ayat. 







Dengan nama Allah Yang Maha Penyayang dan Maha Pengasih. 



1. Tasbihkanlah nama Tuhanmu Yang Maha Tinggi. 



-w s s' "S 's 

2. Yang telah menciptakan (semesta alam) dan menyusun kejadiannya dengan 
sempurna dan seimbang. 

3. Dan yang menentukan perencanaan (terhadap setiap makhluk) dan 
memberi bimbingan kepadanya. 




4. Dan yang mengeluarkan tumbuh-tumbuhan. 




5. Kemudian Ia jadikan tumbuh-tumbuhan (yang hijau) itu kering hitam 
kekuning-kuningan. 

6. (Wahai Muhammad!) Kami akan bacakan al-Qur'an kepadamu, oleh itu, 
engkau tidak akan lupa. 




7. Kecuali apa yang dikehendaki Allah. Sesungguhnya Ia mengetahui segala 

yang nyata dan segala yang tersembunyi. 




8. Dan Kami akan memberi kepadamu taufiq ke jalan yang mudah. 




9. Oleh itu, berilah peringatan kerana peringatan itu berguna. 




10. Orang yang takut kepada Allah akan menerima peringatan itu. 




11. Dan orang yang paling celaka akan menjauhinya. 






12. Dia yang akan memasuki api Neraka yang amat besar. 



'SKs 






13. Kemudian di sana ia tidak mati dan tidak pula hidup. 




14. Sesungguhnya beruntunglah orang yang telah membersihkan dirinya. 




15. Dan sentiasa menyebut nama Tuhannya dan mendirikan solat. 

16. Tetapi kamu mengutamakan kehidupan dunia. 

17. Sedangkan kehidupan Akhirat itu lebih baik dan lebih kekal. 

18. Sesungguhnya hakikat ini tercatat di dalam kitab-kitab suci yang ter- 
dahulu. 



\V1 A 



't'/ 



» 

19. Iaitu kitab-kitab suciyang dikumiakan kepada Ibrahim dan Musa. 



(Latar belakang dan pokok pembicaraan) 



Dalam satu hadith yang diriwayatkan oleh al-Imam Ahmad dari al-Imam 'Ali 
Karramallahu wajhahu bahawa Rasululullah s.a.w. kasihkan surah ( JoSli dfj ), 

dan tersebut di dalam Sahih Muslim bahawa beliau membaca ( 
dan ( J» ) di dalam solat dua hari raya dan hari juma'at, dan beliau 
juga membaca kedua-dua surah itu untuk sembahyang hari raya dan sembahyang Juma'at 
yang jatuh pada hari Juma'at. 



Memang wajar bagi Rasulullah s.a.w. menyintai surah ini, kerana surah ini 
menukarkan seluruh alam menjadi sebuah tempat ibadat di mana bergema ucapan 
tasbih dan tahmid di seluruh sudutnya, dan menjadi sebuah tempat pameran yang 
penuh dengan kejadian-kejadian yang mengilhamkan tasbih dan tahmid: 




1. "Tasbihkanlah nama Tuhanmu Yang Maha Tinggi." 

0 

2. 'Yang telah menciptakan (semesta alam) dan menyusun kejadiannya 
dengan sempurna dan seimbang." 



Surah Kesukaan 
Rasulullah 

3. "Dan yang menentukan perencanaan (terhadap setiap makhluk) dan 
memberi bimbingan kepadanya." 




4. "Dan yang mengeluarkan tumbuh-tumbuhan. " 




5. "Kemudian Ia jadikan tumbuh-tumbuhan (yang hijau) itu kering hitam 
kekuning-kuningan." 

Irama surah yang lembut ini melahirkan bayangan ucapan tasbih yang bergema 

jauh. 

Memang wajar bagi Rasulullah s.a.w. menyintai surah ini yang telah membawa 
berita-berita gembirarkepada beliau mengenai suatu perkara yang amat besar. Tuhannya 
telah berfirman kepadanya ketika beliau diperintah menyampaikan da'wah dan peringatan: 




6. "(Wahai Muhammad!) Kami akan bacakan al-Qur'an kepadamu, oleh itu, 
engkau tidak akan lupa." 




7. "Kecuali apa yang dikehendaki Allah. Sesungguhnya Ia mengetahui segala 
yang nyata dan segala yang tersembunyi." 

8. "Dan Kami akan memberi kepadamu taufiq ke jalan yang mudah." 




9. "Oleh itu, berilah peringatan kerana peringatan itu berguna." 



Di dalam ayat ini Allah memberi jaminan bahawa Ia akan terus memelihara hati 
Rasulullah s.a.w. supaya tetap mengingati al-Qur'an, dan ia akan mengangkatkan 
keberatan tugas itu dari bahu beliau. Allah juga berjanji untuk memberikan kepadanya 
taufiq ke jalan yang mudah dan berjaya di dalam segala urusan da'wah. Inilah perkara 
yang amat besar. 

Memang wajar bagi Rasulullah s.a.w. menyintai surah ini, kerana ia mengandungi 
asas-asas kepercayaan yang kukuh, iaitu kepercayaan tauhid terhadap Tuhan Pencipta, 
kepercayaan tentang adanya wahyu dari Allah, kepercayaan tentang adanya balasan di 
Akhirat. Inilah asas-asas 'aqidah yang pokok, kemudian 'aqidah ini dihubungkan pula 
dengan akar umbinya yang menjalar jauh dalam liku-liku zaman silam: 

18. "Sesungguhnya hakikat ini tercatat di dalam kitab-kitab suci yang 
terdahulu." 



19. "Iaitu kitab-kitalTsuci yang dikumiakan kepada Ibrahim dan Musa." 

Di samping itu ayat ini juga menggambarkan tabiat 'aqidah Islam, tabiat rasul yang 
menyampaikan 'aqidah itu dan tabiat umat yang memikulnya iaitu tabiat keselesaan dan 
toleransi setiap ayatnya yang terdapat di bawahnya berbagai-bagai saranan dan di 
belakangnya terdapat berbagai-bagai bidang yang amat jauh jangkauannya. 

(Pentafsiran ayat-ayat 1 - 5) 








1. "Tasbihkanlah nama Tuhanmu Yang Maha Tinggi." 






2. "Yang telah menciptakan (semesta alam) dan menyusun kejadiannya 
dengan sempurna dan seimbang." 



lS jJi ijj] 'j 



3. "Dan yang menentukan perencanaan (terhadap setiap makhluk) dan 
memberi bimbingan kepadanya." 




4. "Dan yang mengeluarkan tumbuh-tumbuhan." 

5. "Kemudian Ia jadikan tumbuh-tumbuhan (yang hijau) itu kering hitam 
kekuning-kuningan." 



Pembukaan dengan ungkapan-ungkapan yang iembut ini ialah untuk melepaskan 
dari awal-awal gema-gema ucapan tasbih, di samping konsep tasbih. Sifat-sifat Allah 
yang disebut selepas diperintah bertasbih itu iaitu: 










1-5. "Yang Maha Tinggi yang telah menciptakan (semesta alam) dan 
menyusun kejadiannya dengan sempurna dan seimbang, dan yang 
menentukan perencanaan, dan memberi petunjuk, yang mengeluarkan 
rumput (untuk ternakan), kemudian ia jadikan rumput (yang hijau itu) 
kering hitam kekuning-kuningan." 



Sifat-sifat itu menukarkan seluruh alam ini kepada sebuah tempat ibadat yang 
penuh dengan gema tasbih dan sebuah pameran yang penuh dengan kesan-kesan Allah 
Pencipta Yang Maha Kreatif: 

2. "Yang telah menciptakan (semesta alam) dan menyusun kejadiannya 
dengan sempurna dan seimbang." 

3. "Dan yang menentukan perencanaan (terhadap setiap makhluk) dan 
memberi bimbingan kepadanya." 



Yang dimaksudkan dengan tasbih ialah memuji, menyanjung tinggi, membersihkan 
Allah dari segala sifat yang kurang dan menghadhirkan konsep sifat-sifat Allah Yang 
Maha Indah serta hidup di tengah-tengah pancaran cahaya pengertian-pengertiannya 
yang indah, jelas, berwarna-warni dan menghayati citarasa dengan sepenuh hati dan 
perasaan. Tasbih bukan semata-mata mengulang-ngulangkan ucapan Subhanallah 
sahaja, malah ia merupakan satu ucapan yang melepaskan ke dalam hati suatu 
pengertian dan suatu keadaan yang sukar digambarkan dengan kata-kata, tetapi dapat 
dirasa dan dikecapi oleh minda. Ia menyarankan hidup bersama pancaran pengertian- 
pengertian yang jelas dan berwarna-warni yang terbit dari mengingati konsep-konsep 
nama-nama Allah. 

Sifat Allah yang pertama yang disebut di dalam ayat ini ialah sifat dan 
sifat JpVl . Ar-Rabb bererti pemelihara, pengasuh dan pelindung. Bayangan dari sifat 
Allah yang lemah-lembut ini adalah selaras dengan suasana surah ini, sesuai dengan 
berita-berita gembira yang terkandung di dalamnya dan seimbang dengan irama kata- 
katanya yang lembut. Sifat Allah Yang Maha Tinggi itu melepaskan keinginan di hati 
untuk menjelajah seluruh pelosok alam yang tidak terhingga di samping melepaskan 
jiwa supaya bertasbih dan terus bertasbih memuji Allah sepanjang masa. Sifat Allah 
Yang Maha Tinggi itu seimbang dengan suasana memuji, menyanjung tinggi dan 
.membersihkan Allah dari sifat yang rendah, kerana perbuatan memuji dan menyanjung 
tinggi adalah pada pokoknya lahir dari perasaan insaf terhadap sifat Allah Yang Maha 
Tinggi. 




1. "Tasbihkanlah nama Tuhanmu Yang Maha Tinggi." 



Ayat ini pada mulanya ditujukan kepada Rasulullah s.a.w. Ia merupakan perintah 
yang disampaikan kepada beliau dari Tuhannya. Pengertian kata-kata ayat ini begitu 
lembut dan begitu mesra yang tidak terungkap. Biasanya apabila Rasulullah s.a.w. 
membaca perintah ini ( j*Sfl ). belian terus membalasnya sebelum beliau 

teruskan bacaannya dengan ucapan: 

JpN' Jjj 

"Maha Suci Tuhanku Yang Maha Tinggi." 



Beliau membalas begitu seolah-olah beliau sedang berada di hadapan Tuhannya 
menerima perintah itu secara langsung dari-Nya. Kemudian perintah itu terus 
dijunjungnya dengan penuh mesra. Apabila turun ayat ini beliau bersabda: 






"Jadikanlah bacaan ini di dalam sujud kamu." 



Dan ketika turun ayat yang berikut sebelum ayat tadi: 



, .fa «J' fclLj 



"Tasbihkanlah nama Tuhanmu Yang Maha besar" 



beliau bersabda: 



Pengertian Sifat- 
sifat Ar-Rab dan 
Al-A'la 



Asal Bacaan Sujud 
Dan Ruku' 



<j b* 

"Jadikanlah bacaan ini di dalam ruku' kamu." 

Ciri-ciri Penclp- 
taan Allah Yang 
Sempurna 



Ucapan tasbih yang dibacakan di dalam ruku' dan sujud itu merupakan satu ucapan 
yang hidup yang dihubungkan dengan solat yang hidup supaya menjadi sambutan 
secara langsung kepada perintah Allah, atau dengan kata-kata yang lebih halus, sambutan 
kepada keizinan Allah secara langsung yang membenarkan para hamba-Nya bertahmid 
dan bertasbih kepada-Nya kerana keizinan itu merupakan salah satu limpah kurnia-Nya 
kepada mereka. Ia merupakan keizinan yang membolehkan mereka membuat 
perhubungan dengan Allah dalam bentuk yang dapat difaham oleh fikiran manusia 
yang terbatas, iaitu satu bentuk perhubungan yang memberi peluang kepada manusia 
mengenal zat Allah menerusi sifat-sifat-Nya dalam batas yang dapat difahamkan 
mereka. Setiap keizinan yang diberikan kepada para hamba supaya membuat hubungan 
dengan Allah dalam apa bentuk sekalipun merupakan satu penghormatan dan limpah 
kurnia-Nya kepada mereka: 




1. "Tasbihkanlah nama Tuhanmu Yang Maha Tinggi." 



2. "Yang telah menciptakan (semesta alam) dan menyusun kejadiannya 
dengan sempurna dan seimbang." 

3- "Dan yang menentukan perencanaan (terhadap setiap makhluk) dan 
memberi bimbingan kepadanya." 

Maksudnya, Tuhan yang telah menciptakan segala sesuatu dengan sempurna dan 
menentukan setiap makhluk-Nya dengan tugas, cara hidup dan matlamat hidup masing- 
masing, dan memberi petunjuk, bimbingan dan ilham kepada mereka ke arah 
melaksanakan tugas dan matlamat hidup mereka masing-masing serta menetapkan 
segala sesuatu yang boleh memberi kebaikan kepada mereka selama hidup mereka dan 
membimbing mereka ke arahnya. 

Hakikat yang agung ini terdapat pada setiap kejadian alam. Dari kejadian yang 
besar kepada kejadian yang kecil dan dari kejadian yang mulia kepada kejadian yang 
hina. Segala-galanya telah diciptakan dengan sempurna, segala-galanya telah 
dilengkapkan untuk menjalankan tugasnya, segala-galanya telah ditentukan matlamat 
wujudnya dan segala-galanya diberi kemudahan untuk mencapai matlamat-matlamat itu 
dari jalan yang paling mudah. Seluruh kejadian alam merupakan satu kelompok yang 
cukup teratur, masing-masing diberi kemudahan untuk melaksanakan tugas secara 
kelompok dan tugas secara peribadi. 

Sebiji atom merupakan satu unit yang sempurna imbangannya di antara proton- 
proton dan elektron-elektronnya. Ia sama dengan cakera suria (solar sistem) dalam 
imbangan susunan di antara mataharinya, planet-planet dan satelit-satelitnya. Masing- 
masing mengetahui jalan peredaran dan ia tahu cara melaksanakan tugasnya. 

Sel hidup yang tunggal merupakan satu makhluk yang sempurna dari segi 
kejadian dan persediaan untuk melaksanakan seluruh tugasnya. Ia sama dengan makhluk- 
makhluk hidup yang paling tinggi dan canggih kejadiannya. 

Di antara sebiji atom dengan cakera suria, di antara satu sel yang tunggal dengan 
makhluk hidup yang paling tinggi, terdapat darjat-darjat perbezaan susunan dan 
struktur yang semuanya sama sahaja dari segi kesempurnaan kejadian, keseimbangan 
kelompok dan dari segi tadbir dan perencanaan yang mengendalikannya. Seluruh 
kejadian alam menjadi saksi kepada hakikat yang mendalam ini. 

Hakikat ini dapat difaham oleh hati manusia apabila mereka memperhatikan 
kejadian-kejadian alam dengan perasaan yang terbuka. Kefahaman secara ilham ini 
tidak sukar dicapai oleh sesiapa sahaja, dari masyarakat mana sahaja dan dengan taraf 
pelajaran apa sahaja apabila mata hatinya terbuka untuk menerima ilham-ilham alam. 

Pengamatan dan ilmu pengetahuan yang dipelajari telah mengemukakan contoh- 
contoh hakikat yang dapat difaham secara ilham melalui pandang pertama. Di sana 
terdapat hasil-hasil pengamatan dan kajian ilmiyah yang menunjukkan sebahagian dari 
hakikat yang meliputi seluruh kejadian alam itu. 

Ujar A.C Morrison seorang ahli sains dan ketua Akademi Sains di New York dalam 
bukunya yang berjodol, "Manusia Tidak Berdiri Sendirian": 

"Burung-burung itu mempunyai naluri pulang ke tempat asal. Burung ciak yang 
membuat sarang di pintu rumah anda akan berpindah ke Selatan di musim gugur, tetapi 
ia kembali semula ke sarangnya di musim bunga selepas itu. Dalam bulan September 
kebanyakan burung kita (burung Amerika) terbang berpuak-puak menuju ke Selatan. 
Biasanya burung-burung itu memotong sejauh kira-kira seribu batu di atas lautan, tetapi 
mereka tidak sesat jalan. Burung merpati yang dilatih membawa surat apabila ia berada 
dalam keadaan bingung akibat bunyi-bunyi yang baru dialaminya dalam satu perjalanan 
yang jauh di dalam sangkar akan terbang berlegar-legar sebentar di udara, kemudian 
terbang menuju tempat asalnya tanpa sesat. Lebah dapat menemui sarangnya walaupun 
angin ribut memukul rumput-rumput dan pokok sehingga menghilangkan segala tanda 
yang dapat dilihat. Deria atau daya asas mencari jalan balik ke tempat asal itu tidak 
begitu kuat pada manusia, tetapi ia dapat melengkapkan persediaan derianya yang 
sedikit itu dengan alat-alat pelayaran. Kita perlu kepada naluri ini dan akal kitalah yang 
memenuhi keperluan itu. Serangga-serangga yang seni tentulah mempunyai mata sekuat 



Daya Penglihatan 
Haiwan 

Kerajaan Lebah 



mikroskop atau teropong pembesar yang kita tidak mengetahui sejauh mana kekuatan 
penglihatannya. Begitu juga burung-burung helang mempunyai mata sekuat mikroskop 
atau teropong pembesar dan pendekat, tetapi di sini juga manusia dapat mengatasi 
binatang-binatang itu dengan alat-alat mekanik yang direkakan mereka. Oleh kerana itu 
dengan pertolongan teleskopnya manusia boleh melihat nebula atau kelompok- 
kelompok bintang yang jauh. Oleh kerana matanya lemah, maka ia perlu menggandakan 
kekuatan penglihatan matanya dengan dua juta kali untuk membolehkannya melihat 
kelompok-kelompok bintang yang jauh itu. Dengan perantaraan teropong mikroskop 
elektrik, manusia boleh melihat kuman-kuman yang selama ini tidak boleh dilihat, juga 
dapat melihat serangga-serangga seni yang menggigit serangga-serangga itu. 

"Andainya anda membiarkan kuda tua anda berjalan sendirian di malam yang 
gelap, ia akan dapat mengikuti jalan itu walau bagaimana gelap sekalipun malam itu. Ia 
boleh melihat walaupun pada tempat-tempat yang tidak terang. Burung hantu juga dapat 
melihat tikus yang berlari di atas rumput biarpun bagaimana gelapnya malam itu. Kita 
boleh menukar malam menjadi siang dengan mengadakan pancaran cahaya. 

"Kumpulan buruh-buruh betina lebah bertugas membuat kamar-kamar yang 
berbagai bentuk pada sikat yang diguna untuk membela lebah. Mereka membuat kamar- 
kamar kecil untuk keperluan buruh-buruh jantan dan kamar yang paling besar ialah 
untuk lebah-lebah jantan di samping membuat sebuah bilik khas untuk ratu-ratu lebah 
yang hamil. Ratu lebah bertugas meletakkan telur yang belum disenyawakan di dalam 
sel-sel yang disediakan kepada lebah-lebah jantan dan telur yang telah disenyawakan 
di dalam kamar-kamar yang disediakan kepada buruh-buruh betina dan lebah-lebah 
bakal ratu. Buruh-buruh betina yang sebaya yang menunggu kedatangan generasi baru 
sekian lama, kini juga bersedia untuk menjalan tugas menyediakan makanan kepada 
anak-anak lebah dengan memamah madu debunga dan awalan cernaannya, kemudian 
berhenti dari kerja memamah apabila anak-anak lebah jantan dan betina itu sampai 
kepada peringkat perkembangan yang tertentu, dan anak lebah itu tidak makan selain 
dari madu dan debunga, dan lebah-lebah betina yang dilayan seperti ini akan menjadi 
buruh-buruh betina. 

"Lebah-lebah betina yang berada di dalam bilik-bilik diraja terus memamah madu 
dan awalan cernaannya untuk mendapat makanannya. Mereka yang diberi layanan yang 
sedemikian akan berkembang menjadi ratu-ratu lebah. Ratu-ratu inilah sahaja yang 
mengeluarkan telur yang disenyawakan. Proses mengulangi pengeluaran ini 
membabitkan bilik-bilik khas dan telur yang khas, juga membabit kesan yang 'ajaib 
untuk mengubahkan makanan-makanan, dan ini memerlukan kesabaran menunggu, 
kebolehan membeza dan menggunakan penemuan kesan makanan itu. Perubahan- 
perubahan ini khususnya mencakup kehidupan kelompok dan ia nampaknya merupakan 
suatu keperluan untuk kewujudan kelompok. Tentulah pengetahuan dan kemahiran 
yang diperlukan itu telah diperolehi selepas bermulanya kehidupan kelompok ini 

walaupun kedua-duanya tidak pedu untuk membentuk lebah dan mengekalkan hidupnya. 
Di sini ternyata bahawa lebah mengatasi manusia dalam kepandaian mengenal kesan- 
kesan makanan dalam suasana yang tertentu. 

"Anjing dengan hidungnya yang mempunyai daya cium yang kuat dapat 
menghidupkan binatang-binatang yang lalu. Walaupun manusia belum lagi mempunyai 
alat-alat rekaan untuk menguatkan daya hidunya yang lemah, namun deria cium manusia boleh 
membezakan zarrah-zarrah yang amat seni. 

"Semua binatang-binatang dapat mendengar bunyi-bunyi yang kebanyakannya di 
luar lengkongan getaran-getaran bunyi yang khusus dengan kita manusia iaitu kehalusan 
bunyi yang banyak mengatasi deria pendengaran yang terbatas pada kita. Kini dengan 
menggunakan alat-alat rekaan manusia dapat mendengar suara lalat yang terbang dalam 
jarak berbatu-batu jauhnya, seolah-olah lalat itu berada di atas gegendang telinganya, 
begitu juga dengan alat-alat seperti itu manusia dapat merakamkan bunyi jatuhnya 
pancaran cahaya matahari. 

"Sejenis lelabah air membuat sarangnya dalam bentuk sebiji belon yang dibuat dari 
benang-benang lelabah itu. Belon itu dilekatkan pada sesuatu di bawah air kemudian ia 
memegang bebola udara yang ada pada rambut tubuhnya dan membawanya ke dalam air 
dan melepaskan bebola itu di bawah sarangnya. Ia melakukan pemindahan bebola ini 
berulang-ulang kali sehingga sarang itu menggelembung, dan di waktu inilah ia 
melahirkan anaknya dan membelanya dalam keadaan yang selamat dari tiupan angin. 
Di sini kita dapat menemui kepandaian bertenun termasuk pengetahuan kejuruteraan, rekaan 
bentuk, pembinaan dan pengangkutan udara. 

"Ikan salmon mengharungi lautan bertahun-tahun lamanya kemudian pulang 
kembali ke sungai asalnya. Yang lebih aneh ikan-ikan itu memanjat tebing sungai yang 
jadi muara anak sungai tempat lahirnya. Apakah yang membolehkan ikan itu kembali 
ke sungai tempat lahirnya dengan begitu tepat? Ikan-ikan salmon yang memanjat 
tebing itu apabila dipindah ke anak sungai yang lain dengan serta merta akan 
mengetahui bahawa anak sungai itu bukan anak sungai tempat lahirnya, dan ia akan 
terus mencari jalannya untuk pulang ke sungai asalnya. 

"Di sana ada lagi satu teka-teki yang lebih sulit iaitu teka-teki ikan-ikan belut. Ikan- 
ikan yang aneh ini apabila sudah cukup besar akan berhijrah dari berbagai-bagai sungai 
dan tasik. Andainya ikan-ikan itu berada di Eropah, ia akan mengharungi lautan sejauh 
beribu-ribu batu menuju lautan-lautan yang jauh di Selatan Bermuda, di sanalah ia 
bertelur dan mati, tetapi anak-anaknya akan balik ke pantai tempat ibu bapanya datang 
dan dari sana mereka akan pergi ke setiap sungai dan tasik. Mereka melawan dan 
menghadapi arus air yang kuat, ribut taufan dan ombak-ombak yang mendampar. di 
setiap pantai. Dan kini mereka mendapat kesempatan untuk berkembang subur, dan 
apabila mereka sudah cukup besar, mereka akan didorong oleh satu undang-undang 

Keanehan Tum 
buh-Cumbuhan 



Keanehan Udang 
Galah 



sulit supaya mereka balik ke tempat asalnya setelah selesai semua perjalanan mereka. 
Dari manakah datangnya dorongan itu? Tidak pernah berlaku ikan belut dari perairan 
Amerika ditangkap di perairan Eropah atau ikan belut dari perairan Eropah ditangkap 
dalam perairan Amerika. Alam melambatkan kesuburan ikan belut perairan Eropah 
selama setahun atau lebih sebagai ganti kelebihan jarak perjalanan yang diharungi 
olehnya kerana jarak perjalanannya lebih jauh dari jarak perjalanan yang ditempuh oleh 
ikan belut dari perairan Amerika. Apakah atom-atom atau abus-abus yang bercantum 
pada ikan belut ini mempunyai deria mengarah dan daya iradat yang perlu untuk 
melaksanakan tindakan-tindakan? 

"Apabila angin membawa rama-rama betina dari celah tingkap ke bilik atas rumah 
anda, maka tidak lama kemudian ia mengirim isyarat sulit kepada rama-rama jantan. 
Kadang-kadang rama-rama jantan itu berada di tempat yang jauh, tetapi ia boleh 
menerima isyarat itu dan membalasnya walaupun anda menggunakan sejenis bau untuk 
mengelirukannya. Apakah rama-rama betina itu mempunyai stesyen pemancar dan rama- 
rama jantan mempunyai alat radio mental terutama aerial atau dawai-dawai yang dapat 
memungut suara? Apakah rama-rama betina menggerakkan ether dan rama-rama jantan 
dapat menangkap gerakan itu? 

"Telefon dan radio merupakan dua alat dari alat-alat rekaan yang aneh, yang 
membolehkan kita membuat perhubungan-perhubungan yang segera, tetapi sehubungan ini 
kita masih terikat dengan dawai dan tempat, namun demikian rama-rama masih 
mengatasi kita dari segi ini. 

"Tumbuh-tumbuhan pula berusaha menggunakan agen-agen asing untuk 
menyambungkan kesinambungan hidupnya tanpa keinginan dari mereka seperti 
serangga-serangga yang membawa debunga dari satu bunga ke satu bunga, juga angin 
dan segala sesuatu yang terbang atau berjalan untuk menaburkan benihnya. Dan akhir 
sekali tumbuh-tumbuhan telah berjaya mengenakan manusia masuk ke dalam 
perangkapnya. Mereka telah berbuat baik kepada bumi dan mendapat ganjaran yang 
sebaik-baiknya, lalu mereka dibelenggu dengan alat-alat membajak, mereka terpaksa 
menabur benih tumbuh-tumbuhan itu, menuai dan menyimpannya, mereka terpaksa 
membiak, mengawin, mencantas dan mencantumnya, dan andainya mereka abaikan 
usaha-usaha ini, mereka akan ditimpa kebuluran, dan tamadun mereka akan runtuh dan 
bumi akan kembali kepada keadaan semulajadinya. 

"Banyak dari binatang seperti udang galah, apabila kehilangan sepitnya, maka ia 
akan segera menggantikannya dengan mencergaskan kembali sel-sel, dan sebaik-baik 
sahaja sepitnya itu tumbuh dengan sempurna, sel-sel itu akan berhenti bekerja seolah-olah ia 
tahu masa rehat telah tiba. Apabila anda potong kepala ulat makanan, ia akan segera 
menggantikannya dengan kepala baru. Kita manusia boleh mencergaskan proses 
terkatupnya luka-luka, tetapi bilakah pakar-pakar bedah dapat mengetahui bagaimana 

hendak menggerakkan sel-sel supaya dapat menumbuhkan lengan baru, atau daging dan 
tulang baru atau kuku dan urat saraf baru jika perkara ini boleh berlaku. 

"Di sana ada satu hakikat yang mena'jubkan yang dapat memberi sebahagian 
pentafsiran kepada teka-teki ciptaan yang baru atau ciptaan semula ini, iaitu sel-sel benih 
di peringkat perkembangannya yang pertama apabila bercerai, maka setiap bahagian 
yang bercerai itu mempunyai kebolehan untuk mewujudkan satu individu yang sempurna. 
Oleh kerana itu apabila sel pertama berpecah kepada dua bahagian dan kedua-duanya 
bercerai, maka kedua-duanya akan berkembang subur menjadi dua individu. Mungkin 
hakikat inilah dapat mentafsirkan keserupaan rupa paras dua orang anak kembar, 
malah hakikat ini menunjukkan kepada satu hakikat yang lebih besar lagi iaitu setiap 
sel pada mulanya boleh membentuk satu individu yang sempurna dengan terperinci. 
Oleh kerana itu tidak syak lagi bahawa anda sendiri juga wujud di dalam tiap-tiap sel dan 
tisu anda" 

Dalam bab yang lain beliau berkata: 

"Apabila buah oak gugur di atas bumi, ia terselamat kerana kulitnya yang keras 
dan berwarna coklat muda. Ia mungkin menggolek ke dalam mana-mana lubang. Di 
dalam musim bunga benih buah itu akan cambah dan mengembang subur 
menyebabkan kulitnya pecah. Ia menyedut makanannya dari biji yang berupa seperti 
telur. Di sinilah tersimpannya gena-gena atau unit-unit warisan pokok itu. Kemudian 
ia berakar dan melahirkan anak pokok oak, dan beberapa tahun kemudian ia menjadi 
pokok oak yang besar. 

"Gena-gena dalam benih itu membiak berjuta-juta banyaknya untuk melahirkan 
batang pokok, kulit, daun dan buah oak yang serupa dengan pokok oak yang pertama. 
Buah oak dalam ratusan tahun akan terus melahirkan pokok oak yang sama dengan 
pokok oak yang pertama sejak berjuta-juta tahun yang lampau." 

Dalam bab yang ketiga beliau berkata lagi: 

"Setiap sel yang wujud pada mana-mana makhluk yang hidup harus menyesuaikan 
dirinya untuk menjadi sebahagian dari daging, atau mengorbankan dirinya sebagai 
sebahagian dari kulit yang tidak lama akan reput atau bertugas untuk membina gusi, 
untuk mengeluarkan cecair jernih dalam mata dan untuk membentuk hidung dan 
telinga. Ia harus menyesuaikan dirinya dari segi rupa bentuk dan sifat-sifat yang lain 
yang perlu untuk melaksanakan tugasnya. Memang’ sukar untuk difikirkan manakah sel 
yang membentuk tangan kanan atau tangan kiri, tetapi yang pastinya salah satu sel 
menjadi sebahagian dari telinga kanan dan satu sel yang lain menjadi sebahagian dari 
telinga kiri. 

"Ratusan ribu sel kelihatan seolah-olah didorong dan dirangsangkan untuk 
melakukan sesuatu yang betul dalam waktu yang betul dan di tempat yang betul." 



Ke'ajaiban Sel-sel 

Ke'ajaiban Pokok 

Dalam bab yang keempat beliau berkata pula: 

"Banyak makhluk yang memperlihatkan naluri atau kecerdasan yang tinggi atau 
sesuatu yang kita tidak mengetahui. Misalnya tebuan jantan memburu belalang, lalu 
ditanam dalam bumi setelah disengat pada tempat yang tertentu supaya belalang itu 
tidak sedarkan diri dan hidup seperti daging simpanan. Kemudian tebuan betina datang 
bertelur pada tempat belalang itu ditanam. Apabila anak-anak tebuan itu telah 
menetas, maka belalang itulah yang menjadi makanannya, dan sekiranya belalang itu 
dibunuh terus tentulah anak-anaknya diancam bahaya. Tentulah tebuan jantan itu 
melakukan kerja itu sejak semulajadinya lagi dan mengulanginya. Jika tidak, tentulah 
tebuan-tebuan tidak akan wujud lagi di bumi ini. Sains tidak dapat mentafsirkan 
fenomena yang sulit ini, namun demikian ia tidak boleh mentafcirkannya sebagai satu 
kejadian kebetulan. 

"Tebuan betina yang bertelur itu akan menimbuskan lubang telurnya di bumi dan 
terus terbang kemudian mati, sedangkan ia dan datuk neneknya tidak pernah 
memikirkan proses ini. Ia tidak tahu apa yang akan berlaku kepada anak-anak kecilnya, 
atau tahu bahawa di sana ada sesuatu yang dinamakan anak-anak kecil, malah ia tidak 
tahu bahawa ia hidup dan bekerja untuk memelihara dan mengekalkan kesinambungan 
jenisnya. 

"Setengah-setengah jenis semut ada pekerja yang mengangkut biji-bijian untuk 
membekalkan makanan kepada semut-semut yang lain di musim dingin. Dalam sarang 
semut terdapat sebuah tempat simpanan biji-bijian yang dikisar. Di sinilah semut yang 
dilengkapkan dengan rahang-rahang besar untuk mengisarkan makanan bagi 
menyediakan makanan untuk negerinya. Dan inilah satu-satunya pekerjaannya. Apabila 
tiba musim gugur dan semua biji-bijian siap dikisar, maka perlulah bekalan makanan 
itu dijaga dengan hemat, dan oleh kerana angkatan semut yang baru akan terdiri dari 
bilangan semut pekerja atau semut pengisar yang ramai, maka tentera-tentera semut 
bertindak membunuh semut pengisar yang ada, mungkin hati kecil serangga itu redha 
bertindak dengan alasan kerana semut itu telah pun meni'mati habuannya yang cukup, 
kerana dialah yang mula-mula berpeluang merasa ni'mat makanan itu semasa ia dikisar. 

"Setengah-setengah jenis semut didorong naluri atau pemikirannya (pilihlah mana 
yang disukai anda) menanam rumput-rumput makanan yang dapat dinamakan sebagai 
'taman rumput' dan memburu ulat-ulat tertentu dan menjadikannya sebagai lembu- 
lembu dan kambing-kambing susu mereka untuk mengambil sejenis lelehan yang serupa 
dengan madu yang dikeluarkan oleh ulat-ulat itu untuk dijadikan makanan mereka. 
Setengah-setengah semut menawan beberapa kumpulan semut lain untuk dijadikan 
hamba abdinya, dan setengah-setengah semut pula apabila membuat sarangnya, akan 
memotong daun-daun tepat dengan ukuran-ukuran yang diperiukannya. 

"Sementara setengah-setengah buruh semut menggunakan anak kecil yang boleh 
menenun sutra supaya bertenun bersamanya. Mungkin anak semut itu tidak dapat 
membuat sebuah rumah untuk dirinya sendiri, tetapi dia telah berkhidmat kepada 
kelompoknya. Bagaimana atom-atom material yang membentuk semut boleh melaksana 
kerja-kerja yang canggih ini? 

Di sini bagaimana atom-atom benda yang membentuk semut itu dibolehkan 
melaksanakan kerja-kerja yang canggih itu. 

"Tidak syak lagi di sana adanya Tuhan Pencipta yang menunjukkan kerja-kerja itu 
kepada binatang-binatang ini." Ya! Tidak syak lagi di sana wujudnya Tuhan Pencipta yang 
memberi bimbingan kepada semut-semut itu dan kepada seluruh binatang yang lain 
sama ada kecil atau besar. Itulah Tuhan Yang Maha Tinggi yang telah menciptakan 
seluruh makhluk dengan ciptaan yang sempurna, dan menentukan tugas dan matlamat 
kepada mereka masing-masing serta memberi bimbingan kepada mereka. 

~~ Contoh-contoh yang kita petik dari penerangan seorang ahli sains itu merupakan 
sebahagian kecil dari hasil pengamatan yang dirakamkan oleh manusia di alam tumbuh- 
tumbuhan, alam serangga, alam burung-burung dan alam haiwan. Contoh-contoh yang 
seperti ini memang amat banyak dan semuanya memperlihatkan sebahagian kecil dari 
maksud-maksud pengertian firman Allah 'Azzawajalla: 

2. "Yang telah menciptakan (semesta alam) dan menyusun kejadiannya 
dengan sempurna dan seimbang." 

0 

3. "Dan yang menentukan perencanaan (terhadap setiap makhluk) dan 
memberi bimbingan kepadanya" 

di alam yang nyata yang masih sangat sedikit diketahui kita. Dan di belakang alam 
yang nyata ini juga terdapat alam ghaib, di mana berita dan ceritanya hanya sekelumit 
sahaja sampai kepada kita melalui penerangan-penerangan dari Allah sekadar yang 
sesuai dengan kemampuan kita yang lemah. 

(Pentafsiran ayat-ayat 4 - 5) 

Setelah mempamerkan pemandangan-pemandangan alam yang luas dan melepaskan 
ucapan tasbih bergema di merata pelosoknya yang jauh, surah ini menyempurnakan tasbih 
agungnya dengan menyentuh sepintas lalu tentang kehidupan tumbuh-tumbuhan yang 
mengandungi saranan dan tujuannya: 

4. "Dan yang mengeluarkan tumbuh-tumbuhan." 




5. "Kemudian Ia jadikan tumbuh-tumbuhan (yang hijau) itu kering hitam 
kekuning-kuningan." 



Yang dimaksudkan dengan ialah segala tumbuh-tumbuhan dan setiap 

tumbuhan sesuai untuk dimakan sesuatu makhluk dari makhluk Allah. Ia lebih umum 
dari pengertian rumput-rumput ternakan yang biasa kita faham. Allah 'Azzawajalla 
telah menciptakan alam bumi dan menentukan makanan-makanan bagi semua makhluk 
yang hidup bergerak di permukaannya atau tersembunyi di dalam perutnya atau terbang 
melayang di udaranya. 



Tumbuh-tum- 
buhan Seperti 
Hidup-hidupan 
Yang Lain Berakhir 
Dengan Kematian 



Tumbuh-tumbuhan itu mulanya tumbuh menghijau. Kemudian beransur-ansur layu 
kering hitam kekuning-kuningan. Semasa hijau ia boleh dimakan dan semasa kering 
hitam kekuningan juga boleh dimakan. Dalam semua keadaan, tumbuh-tumbuhan itu 
berguna belaka kepada kehidupan mengikut perencanaan Allah yang telah menjadikan 
makhluk-Nya dengan ciptaan yang sempurna dan menentukan tugas dan matlamat 
masing-masing serta memberi bimbingan kepadanya. 



Tujuan menyentuh kehidupan tumbuh-tumbuhan di sini ialah menyarankan 
secara halus bahawa setiap tumbuh-tumbuhan itu berakhir dengan penuaian, dan setiap 
yang hidup berakhir dengan mati. Sentuhan ini memang sesuai dengan penjelasan 
al-Qur'an mengenai kehidupan dunia dan kehidupan Akhirat: 

16. "Tetapi kamu mengutamakan kehidupan dunia." 

17. "Sedangkan kehidupan Akhirat itu lebih baik dan lebih kekal." 




Kehidupan dunia sama seperti kehidupan tumbuh-tumbuhan yang akan berakhir 
menjadi kering dan hitam, hanya kehidupan Akhirat sahaja yang kekal. 

(Pentafciran ayat-ayat 6-7) 

Dengan ayat-ayat permulaan yang membuka lembaran alam buana yang luas ini, maka 
hakikat-hakikat yang termuat dalam surah ini bersambung dengan alam buana dan alam buana 

bersambung dengan hakikat-hakikat itu dalam satu frem yang lebar dan indah ini. Satu 
perkara yang dapat diperhatikan ialah kebanyakan surah dalam Juzu' 'Amma ini 
mempunyai frem yang seperti ini, iaitu satu frem yang cukup selaras dengan suasana 
surah, bayangan dan nadanya. 

Selepas itu surah ini membawa pula berita gembira yang paling besar kepada 
Rasulullah s.a.w. dan kepada umat Muslimin setepasnya. 

Berita gembira itu dimulai dengan berita bahawa Allah telah mengangkatkan 
kepenatan dan kesulitannya menghafalkan al-Qur'an dari bahu Rasulullah s.a.w.: 




6. "(Wahai Muhammad!) Kami akan bacakan al-Qur'an kepadamu, oleh itu, 

engkau tidak akan lupa." 

Tugas beliau ialah membaca apa yang diterima dari Tuhannya, dan selepas itu 
Tuhannya menjamin akan memelihara ingatan hatinya dan kerana itu ia tidak akan lupa apa 
yang telah disampaikan oleh Tuhannya. 

Inilah berita gembira kepada Nabi s.a.w. untuk menyenang dan mententeramkan 
hatinya terhadap al-Qur'an yang agung, yang indah dan yang amat disayanginya itu. 
Beliau dengan perasaan yang begitu kasih, hemat dan bertanggungjawab mengulangi 
ayat demi ayat yang dibawa Jibril kepadanya. Beliau menggerak-gerakkan lidahnya untuk 
memperingatinya kerana takut terlupa walaupun sehuruf darinya hingga datang jaminan 
yang mententeramkan hatinya bahawa Allah akan menguruskan perkara itu. 

Ia juga merupakan berita gembira kepada umat Rasulullah s.a.w. selepasnya, iaitu 
mententeramkan hati mereka terhadap sumber agama Islam ini. Ia benar-benar datang dari 
Allah dan Aliahlah yang menjadi Penjaga dan Pemeliharanya pada hati Nabi-Nya. Ini 
menunjukkan betapa besar keprihatinan Allah S.W.T., betapa mulianya agama ini di 
sisi-Nya dan betapa agungnya urusan agama ini dalam neraca-Nya. 



Dalam ayat ini dan di dalam setiap ayat yang membawa janji yang tegas atau 
undang-undang yang tetap, Allah iringi dengan satu kenyataan yang membayangkan 
bahawa kehendaknya tetap mengatasi segala-galanya. Ia tidak terikat dengan sebarang 
ikatan, walaupun ikatan yang terbit dari janji-janji dan undang-undangnya sendiri. 
Pendeknya kehendak dan masyi'ah Allah sentiasa bebas di sebalik undang-undang-Nya. 
Inilah yang selalu ditekankan oleh al-Qur'an di setiap tempat, dan di antaranya ialah di 
dalam ayat ini: 




Keselamatan Al- 
Qur'an Terjamin 



Kehendak Allah 
Mengatasi Segala- 
galanya 



7. "Kecuali apa yang dikehendaki Allah." 

Rasulullah Dikur- 
niakao Kemuda- 
han Dalam Segala 
Urusannya 



Inilah pengecualian yang menjelaskan kebebasan kehendak atau masyi'ah Allah 
selepas ia menyebut janji-Nya yang tegas bahawa Rasulullah tidak akan lupakah ayat-ayat 
yang telah disampaikan kepadanya, supaya urusan itu tetap terta'luk dalam lingkungan 
kehendak Allah Yang Maha Agung dan supaya hati manusia sentiasa bergantung kepada 
kehendak Allah dan hidup dengan pergantungan ini buat selama-lamanya. 




7. "Sesungguhnya Ia mengetahui segala yang nyata dan segala yang 
tersembunyi." 



Ayat ini seolah-olah merupakan alasan dari kenyataan yang telah lalu dalam 
bahagian ayat-ayat ini mengenai penjelasan, penghafalan dan pengecualian yang disebut 
Allah itu, iaitu semuanya terpulang kepada hikmat yang diketahui Allah Yang Maha 
Mengetahui segala yang nyata dan segala yang tersembunyi serta mengetahui segala 
sudut persoalan itu. Oleh itu, Allah memutuskan persoalan itu mengikut kehendak 
kebijaksanaan-Nya yang bersandarkan kepada ilmu-Nya yang mengetahui segala liku-liku 
persoalan itu. 



(Pentafsiran ayat 8) 



Berita gembira yang kedua ialah: 






8. "Dan Kami akan memberi kepadamu taufiq ke jalan yang mudah." 



Ini merupakan berita gembira kepada Rasulullah s.a.w. dan kepada umat Muslimin 
selepasnya. Begitu juga ia merupakan penjelasan tentang sifat dan hakikat agama dan 
da'wah Islam dan peranannya dalam kehidupan manusia, juga kedudukannya di dalam 
peraturan alam. Sebenarnya dalam dua kalimat " " mengandungi satu 

hakikat yang paling besar dari hakikat-hakikat agama Islam dan hakikat-hakikat alam 
buana ini. Ia menghubungkan sifat Rasulullah s.a.w. dengan sifat agama Islam dan dengan 
sifat alam buana ini, iaitu alam buana yang muncul dari tangan qudrat Allah dengan mudah, 
dan berjalan mengikut peraturan Allah dengan mudah, dan menuju ke matlamatnya 
dengan mudah. Itulah pancaran nur yang menampakkan seluruh pelosok dan liku hakikat 
yang tidak terbatas. 

Rasulullah s.a.w. yang diberikan taufiq ke jalan yang mudah telah mendapat 
kemudahan di sepanjang jalan hidupnya. Beliau meneruskan perjalanannya bersama 
alam buana yang selaras struktur kejadiannya, harakatnya dan arah tujuannya menuju 
kepada Allah. Ia tidak berlanggar melainkan dengan orang-orang yang menyeleweng dari 

jalan alam buana yang agung ini, dan orang-orang ini tidak mempunyai apa-apa nilai 
dibandingkan dengan alam buana yang besar ini. Dan beliau terus berjalan dengan 
mudah, selesa dan lemah lembut bersama alam buana ini, bersama peristiwa-peristiwa, 
bersama segala bebenda, bersama semua orang dan bersama perencanaan Allah yang 
mengendalikan peristiwa-peristiwa, bebenda dan individu-individu manusia. Beliau 
diberikan kemudahan pada tangannya, pada lidahnya, pada gerak langkahnya, pada 
tindak-tanduknya, pada kefahamannya, kepada pemikirannya, dan kemudahan untuk 
mengendali dan menyelesaikan segala urusan, juga kemudahan dengan dirinya sendiri 
dan kemudahan dengan orang lain. 

Demikianlah keadaan Rasulullah s.a.w. dalam semua urusannya. Menurut riwayat 'Aisyah 

r. 'anha: (1) 

"Nabi tidak diberi pilih di antara dua perkara melainkan beliau 

memilih mana yang lebih mudah dari keduanya." 

(Hadith ini dikeluarkan oleh al-Bukhari dan Muslim) 

Menurut 'Aisyah r.'anha lagi, biasanya Rasulullah s.a.w.: Apabila beliau berada di 
rumah, maka kelakuannya amat lemah-lembut dan sentiasa senyum ketawa tersebut 
dalam hadith al-Bukhari: (Ada seorang budak perempuan memegang tangan Rasulullah 

s. a.w. dan membawanya ke mana dia suka). Cara Rasulullah s.a.w. memakai pakaian, 
makan minum, tidur dan sebagainya menunjukkan beliau memilih cara yang mudah dan 
senang. 

Tersebut dalam kitab " sUJl *\j " karangan Syamsuddin Muhammad ibn Qayyim 
al-Juziyah mengenai cara Rasulullah s.a.w. memakai pakaian-pakaiannya: 

"Beliau mempunyai sehelai serban yang dinamakan as-sahab yang telah 
dipakaikannya kepada Ali. Beliau telah memakainya, dan di bawahnya beliau memakai 
kopiah, kadang-kadang ia memakai kopiah tanpa serban dan kadang-kadang memakai 
serban tanpa kopiah. Apabila beliau memakai serban, beliau melabuhkan hujung 
serbannya di antara dua bahunya, sebagaimana diriwayatkan oleh Muslim di dalam 
Sahihnya. 

"Dan menurut riwayat 'Umar ibn Hurayth katanya: Aku lihat Rasulullah s.a.w. di 
atas mimbar memakai serban hitam, kadang-kadang ia melabuhkan hujung serbannya 
di antara dua bahunya. Dan dalam riwayat Muslim juga dari Jabir menyebut: Ekor serban. 
Ini menunjukkan bahawa beliau tidak selama-lamanya melabuhkan hujung serbannya 
di antara dua bahunya 



Rasulullah Suka 
Memilih Yang Mu- 
dah 



Cara Rasulullah 
Mengena Pakaian* 
nya 



(1) Dikeluarkan oleh al-Bukhari dan Muslim. 

Cara Makan Minum 
Rasulullah 



Cara Tidur Rasu- 
lullah 



"Menurut satu riwayat lagi beliau memasuki Makkah lengkap dengan pakaian 
perang dan memakai sarung kepala besi. Pendeknya beliau memakai pada setiap tempat 
pakaian yang sesuai dengan tempat itu." 

Dalam satu fasal yang lain ia berkata: 

"Sebenarnya, cara yang paling afdhal ialah cara Rasulullah s.a.w. iaitu cara yang 
disunat, disuruh, digalak dan selalu diamalkan beliau. Cara beliau berpakaian ialah 
memakai apa sahaja pakaian yang mudah. Kadang-kadang ia memakai pakaian yang 
diperbuat dari bulu, kadang-kadang dari kapas dan kadang-kadang dari rami yang halus. 
Beliau memakai baju buatan Yaman yang berjalur, juga memakai baju hijau. Beliau 
memakai jubah, memakai baju luar berlengan panjang, memakai kemeja, memakai 
seluar, memakai kain, memakai baju lapis, memakai kasut, memakai capai, kadang-kadang 
melabuhkan ekor serbannya ke belakang dan kadang-kadang tidak." 

Mengenai cara makan dan minum Rasulullah s.a.w. pula ia berkata: 

"Begitulah juga cara dan sirah Rasulullah s.a.w. dalam makan dan minum. Beliau 
tidak menolak makanan yang ada dan tidak berpayah-payah dengan makanan yang tidak 
ada. Apa sahaja makanan yang baik yang dihidangkan kepadanya beliau akan makan 
kecuali seleranya tidak menerima, maka beliau akan meninggalkan makanan itu tanpa 
mengharamkannya. Beliau tidak pernah mengeji sesuatu makanan, jika beliau suka beliau 
makan dan jika tidak suka beliau tinggalkan sebagaimana beliau tinggalkan makan biawak 
pasir, kerana tidak biasa memakannya, tetapi beliau tidak mengharamkannya kepada 
umatnya, malah pernah biawak itu dimakan dalam hidangannya, sedangkan beliau melihat 
sahaja. Beliau makan manisan-manisan dan madu dan kedua-dua makanan itu sangat 
disukainya. Beliau makan tamar muda dan tamar masak, beliau minum susu, kadang- 
kadang susu sahaja dan kadang-kadang dicampur dengan makanan yang lain. Beliau 
makan bubur gandum. Beliau minum air bercampur madu dan air rendaman buah 
tamar. Beliau makan bubur yang diperbuat dari susu dan gandum. Beliau makan 
mentimun dengan tamar muda. Beliau makan susu kering yang dibekukan, makan tamar 
dengan roti dan makan roti dengan cuka. Beliau makan daging kering dan suka makan 
labu yang dimasak. Beliau makan sup daging, makan roti dengan minyak sapi. Beliau 
makan keju dan makan roti dengan minyak. Beliau makan tembikai dengan tamar muda 
dan suka makan tamar dengan mentega, dan inilah makanan yang disukainya. Beliau 
tidak menolak makanan yang baik dan tidak pula berpayah-payah dengannya, bahkan 
adat beliau ialah makan apa yang mudah dan jika tidak ada beliau bersabar... " 

Mengenai cara tidur bangun Rasulullah s.a.w. ia berkata: 

"Rasulullah s.a.w. kadang-kadang tidur di atas tilam, kadang-kadang di atas hamparan 
kulit, kadang-kadang di atas tikar, kadang-kadang di atas tanah, kadang-kadang di atas 
ranjang, kadang-kadang di atas pasir dan kadang-kadang di atas kain hitam." 

Hadith-hadith Rasulullah s.a.w. yang menggalakkan manusia supaya mengambil 
jalan yang mudah,- sikap berlapang dada dan berlemah lembut di dalam menghadapi 
urusan-urusan terutama urusan agama dan kewajipan-kewajipannya, amatlah banyak 
dan sukar hendak dijelaskan kesemuanya. 

Di antaranya ialah sabda Rasulullah s.a.w.: 

. _ aJLp 'ill ^ L.t j (jl 

"Sesungguhnya agama ini mudah, dan seorang itu tidak akan 
menyulit-nyulitkan agama melainkan ia akan kalah." 

IjsJ-i Uy jU V 

. Sjb jjI I 

^ "N 

"Janganlah kamu memberat-beratkan diri kamu, kerana akibatnya 
kamu akan dibebankan dengan keberatan. Sesungguhnya ada satu 
kaum yang memberat-beratkan diri mereka, lalu mereka 
dibebankan dengan keberatan." 

• ^ \j£> Vj ^ai ^ 3] 

"Orang yang (terlantar kerana) memenatkan binatang 
tunggangannya tidak dapat pergi ke mana-mana dan tidak dapat 
menunggang kenderaannya." 

"Hendaklah kamu pilih cara yang mudah dan jangan pilih cara yang 
sukar." 

Dalam bidang mu'amalah beliau bersabda: 

( 3 *^ ** I 1^1 j ^1* lij Um— < y>-j 4)1 

"Allah memberi rahmat kepada seseorang yang lapang dada apabila 
ia menjual, apabila ia membeli dan apabila ia menagih hutang." 

"Orang yang beriman bersikap mudah lemah-lembut." 
jIjJI i_olL 

"Orang yang beriman bersikap mudah mendekati dan didekati." 

OUwiJl — ^1 4)1 Jl JU-JJl ^ oj 

"Orang yang paling dibenci Allah ialah orang yang bermusuh ketat." 



Hadith Yang Meng- 
galakkan Cara 
Hidup Yang Mudah 

Cara Rasulullah 
Melayani Peminta 
Bantuan Yang Ta* 
otak 



Di sana terdapat pandangan-pandangan sekilas yang mendalam yang menunjukkan 
bahawa beliau tidak sukakan sesuatu yang payah dan sukar hingga pada nama-nama 
dan raut-raut muka. Ia menyarankan hakikat fitrahnya yang dijadikan Allah yang telah 
mentaufiqkannya ke jalan yang mudah. Ini membuktikan bahawa beliau dari semulajadi 
lagi telah difitrahkan di atas tabiat yang mudah. 

Menurut riwayat dari Sa'id ibn al-Musayyib dari bapanya r.a. katanya: 

Dia datang menemui Rasulullah s.a.w. lalu beliau bertanya: Apa nama engkau? 
Jawabku: "Hazn" (yang bererti payah dan sukar). Sabda beliau: "Sebenarnya nama engkau 
Sahi" (yang bererti mudah). Jawabku: "Saya tidak suka mengubahkan nama yang telah 
diletakkan oleh bapa saya kepada saya." 

Kata Ibn al-Musayyib Rahimahullah: Selepas itu kami terus mengalami kepayahan 
dan kesukaran. (Hadith ini dikeluarkan deh al-Bukhari). 

Menurut riwayat dari Ibn 'Umar r.a. pula, Rasulullah s.a.w. telah menukar nama 
seorang perempuan yang bernama 'Asiyah (yang bererti penderhaka) kepada Jamilah 
(yang bererti molek). (Hadith ini dikeluarkan oleh Muslim). 

Di antara sabda Rasulullah s.a.w.: 

J' wjjyuJl j* 

"Setengah daripada kebajikan ialah engkau menemui saudara 

engkau dengan muka yang manis." 

(Diriwayatkan oleh at-Tirmizi) 

Beliau mempunyai perasaan yang amat peka dan dapat memerhatikan ciri-ciri 
kekerasan dan kepayahan hingga pada nama-nama dan raut-raut muka yang tidak 
disukainya. Beliau sukakan sesuatu yang senang dan mudah. 

Seluruh sirah Rasulullah s.a.w. merupakan lembaran-lembaran dari tingkahlaku 
yang toleran, mudah, lemah-lembut dan mendapat taufiq ke jalan yang mudah dalam 
mengendalikan segala perkara. 

Ini satu lagi contoh yang menunjukkan bagaimana cara Rasulullah s.a.w. mengubati 
hati manusia. 

Pada suatu hari seorang Badwi datang meminta sesuatu dari Rasulullah s.a.w.. 
lalu diberinya seraya bertanya, "Adakah aku telah berbuat kebaikan kepadamu?" 

Jawab lelaki itu, "Tidak. Anda tidak berbuat kebaikan." 

Lalu orang-orang Islam yang ada di situ naik marah dan mereka bangkit untuk 
mendapatkan lelaki itu, tetapi Rasulullah s.a.w. memberi isyarat supaya mereka jangan 
berbuat apa-apa. Kemudian beliau masuk ke dalam rumahnya dan menyuruh orang 
menjemput orang Badwi itu datang menemuinya, lalu beliau menambahkan lagi 
pemberiannya sambil bertanya: 

"Adakah aku telah berbuat kebaikan kepadamu?" 

Jawab lelaki itu: 'Ya. Allah jua yang membalas kebaikan kepada keluarga dan kaum 

janda." 

\ 

Lalu Nabi s.a.w. pun berkata kepadanya: "Tadi engkau telah mengeluarkan 
perkataan yang menyebabkan sahabat-sahabatku merasa terkilan di dalam hati mereka. 
Oleh itu, jika engkau suka, katakanlah di hadapan mereka apa yang engkau telah katakan 
dihadapanku tadi supaya hilanglah apa-apa perasaan marah di dalam dada mereka 
terhadap engkau." 

Di limun-limun pagi keesokannya, lelaki itu pun datang, lalu Rasulullah s.a.w. 
bersabda (kepada sahabat-sahabatnya): "Orang ini (semalam) telah berkata apa yang 
telah dikatakannya, lalu aku tambahkan lagi pemberian kepadanya dan (sekarang) ia pun telah 
menyatakan puas hatinya, bukankah begitu?" 

Jawab orang kampung itu: 'Ya. Allah jua yang membalas kebaikan kepada keluarga 
dan kaum anda." 

Kemudian Rasulullah s.a.w. bersabda (kepada sahabat-sahabatnya), "Aku dan orang 
Badwi itu bolehlah dibandingkan dengan seorang lelaki yang mempunyai seekor unta 
yang dari darinya, lalu dikejar oleh orang ramai menyebabkan unta itu menjadi 
bertambah liar. Kemudian tuan unta itu berkata kepada mereka: Biarkan sahaja aku 
dengan unta itu kerana aku lebih lemah-lembut terhadapnya dan lebih tahu. Lalu ia 
menuju ke hadapan unta itu dan mengambil sesuatu dari bumi untuknya, kemudian 
perlahan-lahan ia memanggil unta itu hingga unta itu datang dan berlutut. Lalu ia pun 
mengikat talinya dan mengenderainya. Andainya aku biarkan kamu bertindak ketika 
lelaki tadi mengeluarkan perkataannya itu, lalu kamu bunuhkannya, tentulah dia akan 
masuk Neraka." 

Demikianlah cara Rasulullah s.a.w. melayani jiwa yang liar dengan cara yang begitu 
mudah, senang, lemah-lembut dan berjaya. Di samping itu di sana terdapat berbagai- 
bagai contoh dalam seluruh sirah Rasulullah s.a.w. iaitu contoh teladan bersikap mudah 
sebagaimana yang ditabsyir dan diberi taufiq oleh Allah dalam kehidupannya, dan 
dalam kegiatan da'wahnya dan dalam semua urusannya. 

Beliau dikurniakan sifat keperibadian yang mudah itu untuk membawa da'wah 
Islam kepada manusia, supaya sifat dan hakikat da'wah itu sama dengan sifat dan hakikat 
peribadinya. Sikap dan sifatnya yang mudah merupakan suatu kelayakan untuk memikul 
amanah da'wah yang berat itu berkat kemudahan dan taufiq yang dikurniakan Allah 
kepadanya. Dengan kemudahan itu amanah da'wah yang berat berubah kepada kerja 
yang menyukakan hati, kepada senaman yang menyegarkan dan kepada kesukaan dan 
kegembiraan. 



Mengenai sifat Nabi Muhammad s.a.w. dan sifat tugasnya, yang hendak 
dilaksanakannya, al-Qur'an menerangkan: 




107. "Dan Kami tidak utuskan engkau melainkan supaya menjadi rahmat 
kepada sekalian alam." 

(Surah al-Anbia') 



157. "Iaitu orang-orang yang mengikut Rasul, Nabi yang ummi yang mereka 
dapati namanya tertulis di dalam Taurat dan Injil yang ada pada mereka. 
Ia menyuruh mereka melakukan kebaikan dan melarang mereka 
melakukan kejahatan, ia menghalalkan untuk mereka segala yang baik 
dan mengharamkan ke atas mereka segala yang keji dan membuang dari 
mereka beban-beban yang memberatkan mereka dan belenggu-belenggu 
yang mengikat mereka." 

(Surah al-A'raf) 



Rasulullah Mem- 
bawa Agama Dan 
Cara Hidup Yang 
Mudah 



Nabi Muhammad s.a.w. telah datang membawa rahmat kepada seluruh manusia. 
Ia datang membawa cara hidup yang mudah yang menghapuskan bebanan-bebanan dan 
belenggu-belenggu dari bahu manusia yang memberatkan mereka apabila mereka 
mencari jalan yang memayahkan diri mereka sendiri, maka kerana itulah mereka 
dipayahkan. 



Al-Qur'an juga telah menyifatkan agama yang dibawa oleh Nabi Muhammad s.a.w. 
itu dengan firman-firman yang berikut: 

22. "Sesungguhnya Kami telah memudahkan al-Qur'an untuk dijadikan 
peringatan, oleh itu, adakah orang yang mahu mengambil peringatan?" 

(Surah al-Qamar) 






78. "Allah tidak jadikan dalam agama sesuatu yang menyusahkan kamu." 

(Surah al-Hajj) 






286. "Allah tidak memberatkan seseorang melainkan sekadar keupayaannya." 

(Surah al-Baqarah) 







6 . 



"Allah tidak sekali-kali mahu menjadikan sebarang kesulitan ke atas 
kamu, tetapi ia mahu membersihkan kamu." 

(Surah al-Ma'idah) 



Agama ini telah diaturkan dengan cara yang mudah dalam lingkungan daya 
kesanggupan manusia. Ia tidak mentaklifkan dengan kewajipan yang menyusah dan 
menyulitkan mereka. Dasar kemudahan itu telah meresap dalam roh agama di samping 
meresap dalam taklif-taklifnya. 



30. "Agama Allah yang difitrahkan manusia di atasnya." 

(Surah ar-Rum) 

Apabila seorang mengikut agama ini ia akan dapatinya mudah dan sesuai dengan 
daya kesanggupan manusia, sesuai dengan keadaan-keadaan dan suasana-suasana hidup 
yang dihadapi mereka di dalam bermacam-macam persekitaran dan ehwal. 'Aqidah 
agama ini sendiri senang ditangkap dan difaham, iaitu percaya kepada Tuhan yang 
tunggal yang tiada tolok bandingnya. Dia menciptakan segala sesuatu dan membimbingnya 
ke matlamat kewujudannya. Dia mengutuskan para rasul-Nya kepada manusia untuk 
mengingatkan mereka terhadap matlamat kewujudan mereka dan mengembalikan mereka 
kepada Allah yang telah menciptakan mereka, dan selepas itu seluruh taklif atau 
kewajipan-kewajipan ini dalam agama adalah lahir dari 'aqidah yang mudah yang diatur 
dalam bentuk yang selaras dan lurus, tiada bengkang bengkok dan tiada penyelewengan. 
Kewajipan manusia ialah melaksanakan taklif-taklif itu mengikut daya kesanggupan yang 
ada pada mereka tanpa keberatan dan kesulitan. 




£>// / 'i y / j 

Agama Islam Yang 
Mudah Melahirkan 
Umat Muslimin 
Yang Sederhana 



Sabda Rasulullah s.a.w.: 

!■*} 1 1» ~» b~ n al 1_4 4io jAj Ijl 

jUwlll 

"Apabila aku menyuruh kamu melakukan sesuatu, maka hendaklah 

kamu laksanakannya sedaya upaya kamu, dan apabila aku melarang 

kamu melakukan sesuatu, maka hendaklah kamu jauhinya." 

Di samping itu sesuatu yang dilarangkan itu tidak menjadi suatu dosa atau kesalahan 
dalam keadaan dharurat. Firman Allah: 

119- "Kecuali sesuatu yang kamu terpaksa melakukannya." 

(Surah al-An'am) 

Dalam lingkungan batas-batas yang luas inilah diletakkan semua taklif-taklif. 

Kerana itu tabiat Rasulullah s.a.w. bertemu dengan tabiat agama dan hakikat 
penda'wah bertemu dengan hakikat da'wah di dalam sifat semulajadi yang terang ini. 
Begitu juga umat Islam yang dipimpin oleh Rasul yang ditaufiqkan Allah ke jalan yang 
mudah dan membawa agama yang mudah telah menjadi umat yang sederhana. 
Merekalah umat yang mendapat rahmat dan membawa rahmat, umat yang mendapat 
kemudahan dan membawa kemudahan, umat yang fitrahnya sesuai dengan fitrah alam 
buana yang besar ini. 

Alam buana yang teratur rapi dan bergerak dengan lancar dan licin itu merupakan 
kemudahan dan kelancaran dari ciptaan Allah yang tidak pernah berlanggar dan bergesel 
antara satu sama lain. Berjuta-juta bintang dan planet-planet beredar di angkasa Allah dan 
berlari di dalam lingkungan-lingkungan peredaran masing-masing dengan lancar, teratur, 
seimbang, saling tarik menarik, tidak berlanggar, tidak kucar-kacir dan tidak terumbang- 
ambing. Berjuta-juta makhluk yang bernyawa meneruskan hidup mereka menuju 
matlamat masing-masing sama ada dekat atau jauh dengan teratur rapi. Setiap mereka 
diberi kemudahan menuju kepada matlamat yang dijadikan untuknya, dan setiap mereka 
berjalan dengan lancarnya menuju matlamat itu. Berjuta-juta gerak-geri, peristiwa dan 
keadaan berkumpul dan berpisah di dalam perjalanan menuju rnatlamatnya laksana 
nada-nada bunyian dari sebuah orkestra yang memainkan berbagai alat muzik. Seluruh 
nada-nada itu berkumpul dalam sebuah lagu yang panjang. 

Itulah keserasian atau keseimbangan yang sempurna di antara sifat alam buana 
dengan sifat agama, sifat Rasulullah s.a.w. dan sifat umat Muslimin. Itulah ciptaan Allah 
Yang Maha Esa, Maha Pencipta dan Maha Bijaksana. 

(Pentafsiran ayat 9) 




9. "Oleh itu, berilah peringatan kerana peringatan itu berguna." 



Allah telah membacakan al-Qur'an itu kepada Rasul-Nya dan ia tidak akan lupa 
kecuali apa yang dikehendaki Allah. Di samping itu, Allah taufkjkannya ke jalan yang 
mudah untuk memikul amanah- da'wah yang agung itu. Kerana itu hendaklah ia 
memberi peringatan kepada manusia dengan al-Qur'an yang diturunkan kepadanya. 
Inilah matlamat perjuangan yang disediakan untuknya dan kerana matlamat inilah 
disampaikan kepadanya berita-berita yang menggembirakan itu. Berilah peringatan dan 
pengajaran Allah itu sebaik sahaja engkau mendapat peluang atau mendapat jalan 
menembusi hati manusia dan mendapat sarana untuk menyampaikannya. Berilah 
peringatan Allah 




9. "Kerana peringatan itu berguna." 



Peringatan Allah itu selama-lamanya berguna. Di sana ada sahaja orang yang mahu 
mendapatkan manfa'at darinya sama ada sedikit atau banyak. Mana-mana generasi dan 
mana-mana bumi tidak akan sunyi dari kelompok manusia yang ingin mendengar dan 
mengambil manfa'at dari peringatan itu, biarpun bagaimana rosaknya umat manusia dan 
biarpun bagaimana keras dan berkaratnya hati mereka. 

Apabila kita memperhatikan tertib ini di dalam ayat-ayat tadi, dapatlah kita 
mengetahui betapa besarnya agama yang dibawa oleh Rasulullah dan betapa agungnya 
amanah yang dipikulkan olehnya, iaitu amanah yang memerlukan kepada pengurniaan 
taufiq kepada kemudahan, kepada pembacaan al-Qur'an dari Allah dan penghafalannya 
yang dijaminkan Allah agar dengan bekalan yang besar ini Rasulullah s.a.w. dapat 
melaksanakan tugas menyampaikan peringatan itu. 




Apabila Rasulullah s.a.w. memikul beban amanah ini, bererti ia telah menunaikan 
tugas dan kewajipannya. Dan selepas itu, manusia akan memikul tanggungjawab 
masing-masing. Jalan hidup mereka tidak sama dan nasib kesudahan yang diterima 
mereka juga tidak sama. Allah akan bertindak terhadap mereka mengikut kehendak 
masyi'ah-Nya dan mengikut sejauh mana mereka menerima dan menyambut peringatan 
Allah yang disampaikan Rasulullah s.a.w. itu. 



x 






(Pentafsiran ayat-ayat 10 • 13) 



Al-Qur'an Sumber 
Peringatan Dan 
Pengajaran Allah 
Kepada Manusia 

10. "Orang yang takut kepada Allah akan menerima peringatan itu." 



Hanya Orang Yang 
Bertakwa Menye- 
but Peringatan 
Allah 



Berilah peringatan dan orang yang akan mengambil manfa'at dari peringatan itu 
ialah, "orang yang takut kepada Allah" iaitu orang yang hatinya dipenuhi perasaan taqwa 
yang takut kepada kemurkaan dan azab Allah. Hati yang hidup itu selalu bimbang dan 
takut sejak ia menyedari bahawa alam buana ini dimiliki Allah Tuhan yang telah 
menciptakannya dengan ciptaan yang sempurna, yang menentukan perencanaan 
terhadap makhluk-makhluk dan memberi petunjuk dan bimbingan kepadanya, Tuhan 
yang tidak akan meninggal dan membiarkan manusia sia-sia dan percuma, bahkan Ia 
akan menghisab segala perbuatan dan amalan mereka sama ada baik atau jahat dan 
akan menghukum mereka dengan adil. Kerana itulah mereka merasa takut, dan apabila 
diberi peringatan mereka mengambil peringatan, apabila diberi kesedaran mereka 
menerimanya dengan insaf, dan apabila diberi nasihat mereka mengambil pengajaran. 



x 



11. "Dan orang yang paling celaka akan menjauhinya." 



Hanya Manusia 
Yang Paling Ma- 
lang Manolak 
Peringatan Allah 



Maksudnya, ia akan menjauhi peringatan itu, ia tidak akan mendengar dan 
mengambil manfa'at darinya. Kerana itulah ia merupakan manusia yang paling malang, 
manusia yang berada di kemuncak dan di penghabisan kecelakaan. Ia paling malang di 
dunia dengan sebab jiwanya yang kosong, mati dan tebal, kerana itu ia tidak dapat 
merasakan hakikat alam buana, tidak dapat mendengar pengakuan-pengakuan alam 
semesta yang benar dan tidak mendapat apa-apa kesan dari ilham-ilham alam semesta 
yang mendalam. Ia akan hidup dirundung gelisah, hidup dengan tamak haloba 
merebut keni'matan dunia, hidup dengan menumpukan segala daya usaha mereka yang 
penat untuk mendapatkan keni'matan dunia yang kecil ini. Ia juga manusia yang paling 
malang di Akhirat kerana mendapat keseksaannya yang tidak terhingga: 






12. "Dia yang akan memasuki api Neraka yang amat besar." 



13. "Kemudian di sana ia tidak mati dan tidak pula hidup." 





Neraka yang amat besar ialah Neraka Jahannam. Ia amat besar dengan keseksaan- 
keseksaannya, amat besar dengan .masanya yang lama dan amat besar dengan keluasannya. 
Di sana ia akan tinggal buat selama-lamanya, ia tidak akan mati, dan kerana itulah ia tidak 
mendapat kerehatan dan tidak akan hidup dalam aman dan senang. Itulah azab yang 

kekal, dan bagi orang-orang yang merasakan keseksaannya berangan-angan supaya ia 
terus mati sama seperti ia berangan-angan mendapatkan impiannya yang paling tinggi. 

(Pentafsiran ayat-ayat 14 - 15) 

Di sebelah lembaran yang setentang dengannya pula kita dapati kelompok manusia 
yang selamat, yang mendapat keuntungan, yang suci jiwanya dan sentiasa mengingati 
Allah: 




14. "Sesungguhnya beruntunglah orang yang telah me m bersihkan dirinya." 




15. "Dan sentiasa menyebut nama Tuhannya dan mendirikan solat." 



Membersihkan diri ialah mencucikan dirinya dari segala kekotoran. Allah S.W.T. 
telah menjelaskan bahawa orang yang membersihkan dirinya dan menyebut nama Allah 
serta mengenangkan kebesaran dan keagungan-Nya di dalam hatinya, "dan mendirikan 
solat" sama ada dengan erti "khusyu' dan patuh" atau dengan pengertian sembahyang 
biasa, maka kedua-dua pengertian ini mungkin hasil dari amalan mengingati Allah, 
mengenangkan kebesaran dan kehebatan-Nya di dalam hati... orang yang berbuat 
demikian tetap akan mendapat keuntungan. Ia beruntung di dunianya, iaitu ia hidup 
berhubung rapat dengan Allah, ia hidup dengan hati yang hidup yang mengecap 
kemanisan berzikir. Ia beruntung di alam Akhiratnya, iaitu ia terselamat dari api Neraka 
yang amat besar dan mendapat ni'mat Syurga dan keredhaan Allah. Alangkah jauhnya 
perbezaan di antara kesudahan ahli keimanan dan ahli kekufuran! Dan alangkah jauhnya 
perbezaan untung nasib di antara dua kelompok itu! 

(Pentafsiran ayat-ayat 16 - 17) 



Dalam bayangan pemandangan api yang amat besar untuk manusia yang paling 
celaka, dan pemandangan keselamatan dan keberuntungan untuk orang yang 
membersihkan jiwanya itu, al-Qur'an kembali menjelaskan sebab yang membawa mereka 
kepada kecelakaan dan punca yang menyebabkan mereka lalai dan tidak menghiraukan 
usaha-usaha berzikir dan membersihkan diri dan usaha-usaha untuk mendapatkan 
keselamatan dan keberuntungan hingga mengakibatkan mereka terseret ke dalam api 
Neraka dan kecelakaan yang amat besar: 





Golongan Manusia 
Yang Beruntung 

JUZU' YANG KETIGA PULUH 



Mengutamakan 
Hidup Dunia Men- 
jadi Punca Kesesa- 
tan Dan Penyele- 
wengan 



Kesatuan Ajaran 
Dalam Agama Sa- 
mawi 



16. "Tetapi kamu mengutamakan kehidupan dunia." 



. - . < 1 * 






17. "Sedangkan kehidupan Akhirat itu lebih baik dan lebih kekal." 



Sikap mengutamakan kehidupan dunia merupakan punca segala bala. Dari 
sikap inilah lahirnya sikap tidak menghiraukan peringatan dan pengajaran Allah, 
kerana peringatan itu mahukan mereka memperhitungkan kehidupan Akhirat dan 
mengutamakannya, sedangkan mereka mahukan kehidupan dunia dan mengutama- 
kannya. 

Kata-kata LjjJl itu bererti "rendah dan dekat", la dinamakan begitu bukan kerana 
kebetulan, malah sebenarnya kehidupan dunia itu adalah satu kehidupan yang rendah 
di samping merupakan satu kehidupan yang segera dan sementara, "Sedangkan 
kehidupan Akhirat itu lebih baik dan lebih kekal" iaitu lebih kekal dari segi 
nilai dan mutunya dan lebih kekal dari segi masanya. 



Di dalam bayangan-bayangan hakikat ini, perbuatan mengutamakan kehidupan 
dunia ini merupakan suatu perbuatan yang tolol dan salah perhitungan, suatu 
perbuatan yang tidak dilakukan oleh orang yang mempunyai fikiran dan pandangan 
yang jauh. 



(Fentafciran ayat-ayat 18 - 19) 

Pada akhir surah ini, Allah menjelaskan bahawa da’wah Islamiyah adalah satu da’wah 
yang amat tua yang berakar umbi dalam liku-liku zaman yang jauh, tetapi segala lunas - 
lunas dan dasarnya tetap satu dan padu di seluruh zaman dan tempat: 

18. "Sesungguhnya hakikat ini tercatat di dalam kitab-kitab suci yang 
terdahulu." 

19. "Iaitu kitab-kitab suci yang dikumiakan kepada Ibrahim dan Musa." 

Hakikat-hakikat yang diterangkan dalam surah ini adalah mengandungi dasar- 
dasar atau lunas-lunas pokok 'aqidah Islamiyah yang pernah dijelaskan di dalam kitab- 
kitab suci yang silam yang dikumiakan kepada Ibrahim dan Musa. 



H 

Kesatuan ajaran agama yang benar dan kesatuan 'aqidah pastilah terbit dari sumber 
yang satu dan kehendak yang satu yang mengutuskan para rasul kepada umat manusia. 
Ia merupakan agama yang benar yang satu, yang datang dari satu asal atau sumber. 
Hanya perjncian-perinciannya atau butirannya sahaja yang berbeza-beza, kerana 
perbezaan keperluan-keperluan dan perbezaan tahap-tahap perubahan, tetapi semuanya 
bertemu pada asal yang sama dan terbit dari sumber yang sama, iaitu terbit dari 
Tuhanmu Yang Maha Tinggi yang menciptakan seluruh makhluk dan menentukan 
perencanaan terhadapnya memberi petunjuk kepadanya. 



